cyanic-selkie/wikianc huggingface dataset:
কোম জাতি (মণিপুর)
জাতিগত পরিচয়
পরবর্তী কালে ব্রিটিশ ভারত সরকার তাদের জমির নথিতে (প্রশাসনিকভাবে) এদের নাগা হিসাবে সংজ্ঞায়িত করেছিল কিন্তু তারও পরে ১৮৪৭ সালে বার্মা থেকে কুকিদের প্রবেশের পর, নৃতত্ত্ববিদ এবং ইতিহাসবিদেরা তাদের ভাষাগতভাবে চিন-কুকি-মিজো গোষ্ঠীর (জো জনগোষ্ঠী) স্বজাতীয় বলে মনে করেন। এদের প্রধানত উত্তর-পূর্ব ভারতের মণিপুরে দেখতে পাওয়া যায়। এই জাতি চিন-কুকি-মিজো সম্প্রদায়ের স্বজাতিগুলির অন্তর্গত। যদিও তাদের "কোম" হিসাবে উল্লেখ করা হয়, নিজেদের মধ্যে তারা নিজেদেরকে কাকোম হিসাবে উল্লেখ করে। সমষ্টিগত কোম জাতি ছয়টি উপজাতি নিয়ে গঠিত, সেগুলি হল: চিরু, আইমল, খারাম, পুরুম, কইরেং এবং কোম।
অবস্থান
কোম-রেম (সমষ্টিগত পরিচয়) উত্তর-পূর্বাঞ্চলীয় রাজ্য মণিপুর এবং ত্রিপুরায় বসবাস করে। কোম জনগোষ্ঠীর অধিকাংশই মণিপুরে বাস করে। এদের মণিপুরের প্রায় সমস্ত জেলাতেই দেখতে পাওয়া যায় তবে প্রধানত চুরাচাঁদপুর, বিষ্ণুপুর, চান্দেল, কাংপোকপি, টেংনোপাল, থৌবল, কাকচিং এবং সেনাপতি জেলায় এরা বেশি থাকে।
ভারতের ২০০১ সালের আদমশুমারি অনুসারে, কোম-এর জনসংখ্যা হল ১৪,৬০২ জন।
উৎপত্তি
তাদের উৎপত্তি কোথা থেকে হল তা খুব একটা পরিস্কার নয়, কারণ তারা স্মরণাতীত বহু দশক ধরে মণিপুরে বসতি স্থাপন করে আছে। কোম জাতির পৌরাণিক কাহিনী থেকে বিশ্বাস করা হয় যে পৃথিবীর অন্তর্গত একটি গুহা (খুরপুই) থেকে মানুষ আবির্ভূত হয়েছিল। করং (পুভোম নামেও উল্লেখ করা হয়), লেইভন, সার্টো, মাংতে, তেলেন / থিংপুই এবং মিরেম ছিল কোম উপজাতির প্রধান গোষ্ঠীগুলির নাম। গুহা জীবন ছেড়ে বেরোনোর সময় থেকেই এই গোষ্ঠীগুলির নাম কোম জনগণের নেতাদের দ্বারা পরিচালিত সামাজিক স্তরবিন্যাস এবং ভূমিকার প্রতিনিধিত্ব করে।
নোয়াখালী-১
নোয়াখালী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের ২৬৮নং আসন।
সীমানা
নোয়াখালী-১ আসনটি নোয়াখালী জেলার চাটখিল উপজেলা এবং সোনাইমুড়ি উপজেলার সোনাইমুড়ি পৌরসভা, আমিশাপাড়া ইউনিয়ন, চাষীরহাট ইউনিয়ন, জয়াগ ইউনিয়ন, দেওটি ইউনিয়ন, নদনা ইউনিয়ন, বজরা ইউনিয়ন ও সোনাপুর ইউনিয়ন নিয়ে গঠিত।
২০০০-এর দশকে নির্বাচন
গণতন্ত্রী পার্টির প্রার্থী নুরুল ইসলাম নির্বাচনের কয়েকদিন আগে মারা যান। এই ঘটনায় নোয়াখালিী ১ আসনে নির্বাচন ১২ জানুয়ারি ২০০৯ পর্যন্ত স্থগিত ঘোষণা করা হয়। এইচ এম এম ইব্রাহিম, যিনি পূর্বে নূরুল ইসলামের পক্ষে প্রার্থীতা প্রত্যাহার করেছিলেন, তিনি মহাজোটের প্রার্থী হিসাবে তার জায়গায় নির্বাচনে অংশ নেন।
প্রাকৃতিক সম্পদ
right|thumb|200px|[[বাংলাদেশ|বাংলাদেশের মৌলভীবাজার জেলায় অবস্থিত মাধবকুণ্ড জলপ্রপাত নিরবচ্ছিন্ন প্রাকৃতিক সম্পদের একটি উদাহরণ। জলপ্রপাতগুলো মানুষ, প্রাণী ও গাছপালা বেঁচে থাকার জন্য পানি সরবরাহ করে এবং সামুদ্রিক জীবেরও বাসস্থান দেয়। জলবিদ্যুৎ উৎপাদনের জন্য টারবাইন ঘুরাতে জলের বেগ ব্যবহার করা যেতে পারে।]] প্রাকৃতিক সম্পদ হলো এমন সম্পদ যা সরাসরি প্রকৃতি থেকে আহরণ করা হয় এবং সামান্য পরিবর্তনের মাধ্যমে মানব ব্যবহারোপযোগী করা হয়। এতে বাণিজ্যিক ও শিল্প ব্যবহার, নান্দনিক কদর, বৈজ্ঞানিক আগ্রহ এবং সাংস্কৃতিক কদরের মতো মূল্যবান বৈশিষ্ট্যের উৎস অন্তর্ভুক্ত রয়েছে। পৃথিবীর ক্ষেত্রে এ ধরনের সম্পদের মধ্যে সূর্যের আলো, বায়ুমণ্ডল, পানি, ভূমি, সমস্ত উদ্ভিদকূলসহ সমস্ত খনিজ এবং প্রাণিজীবন অন্তর্ভুক্ত।
প্রাকৃতিক সম্পদ আমাদের প্রাকৃতিক ঐতিহ্যের অংশ হতে পারে বা অভরায়ণ্যে সুরক্ষিত থাকতে পারে। বিশেষ অঞ্চল (যেমন- সুন্দরবন) প্রায়ই তাদের বাস্তুতন্ত্রে জীববৈচিত্র্য ও ভূবৈচিত্র্য প্রদর্শন করে। প্রাকৃতিক সম্পদ বিভিন্ন উপায়ে শ্রেণিবদ্ধ করা যেতে পারে। প্রাকৃতিক সম্পদ হলো বস্তু ও উপাদান (এমন কিছু যা ব্যবহার করা যেতে পারে) যা পরিবেশের মধ্যে থেকে পাওয়া যায়। প্রতিটি মানবসৃষ্ট পণ্য প্রাকৃতিক সম্পদ দ্বারা গঠিত (তার মৌলিক স্তরে)।
একটি প্রাকৃতিক সম্পদ একটি পৃথক সত্তা হিসাবে বিদ্যমান থাকতে পারে, যেমন- বিশুদ্ধ পানি, বায়ু, সেইসাথে মাছের মতো যেকোনো জীবন্ত প্রাণী; অথবা এটি নিষ্কাশন শিল্প দ্বারা একটি অর্থনৈতিকভাবে উপযোগী আকারে রূপান্তরিত হতে পারে যেটিকে অবশ্যই সম্পদ প্রাপ্তির জন্য প্রক্রিয়া করতে হবে, যেমন- ধাতব আকরিক, বিরল মৃত্তিকা মৌল, পেট্রোলিয়াম, কাঠ ও অধিকাংশ শক্তি। কিছু সম্পদ হলো পুনর্নবীনীকরণযোগ্য বা নবায়নযোগ্য সম্পদ, যার অর্থ হলো সেগুলো একটি নির্দিষ্ট হারে ব্যবহার করা যেতে পারে এবং প্রাকৃতিক ক্রিয়ায় তাদের পুনরুদ্ধার হয়ে যাবে, পক্ষান্তরে অধিকাংশ নিষ্কাশন শিল্প অপুনর্নবীনীকরণযোগ্য বা অনবায়নযোগ্য সম্পদের উপর অধিক পরিমাণে নির্ভর করে যা শুধুমাত্র একবারই আহরণ করা যেতে পারে।
প্রাকৃতিক সম্পদের বণ্টন দেশসমূহের মাঝে ও অভ্যন্তরে অনেক অর্থনৈতিক ও রাজনৈতিক সংঘর্ষের কেন্দ্রে হতে পারে। এটি ক্রমবর্ধমান অভাব এবং ঘাটতির সময়কালে সত্য (সম্পদ হ্রাস ও অতিরিক্ত ব্যবহার)। সম্পদ আহরণও মানবাধিকার লঙ্ঘন ও পরিবেশগত ক্ষতির একটি প্রধান উৎস। টেকসই উন্নয়ন লক্ষ্যমাত্রা এবং অন্যান্য আন্তর্জাতিক উন্নয়ন বিষয়সূচিসমূহ প্রায়শই আরও টেকসই সম্পদ নিষ্কাশন তৈরির উপর আলোকপাত করে, কিছু বিশেষজ্ঞ ও গবেষক অর্থনৈতিক মডেল তৈরির দিকে মনোনিবেশ করেন, যেমন- বৃত্তাকার অর্থনীতি, যা সম্পদ আহরণের উপর কম নির্ভর করে এবং পুনঃব্যবহার, পুনর্ব্যবহারযোগ্য ও নবায়নযোগ্য সম্পদের উপর বেশি নির্ভর করে। যা টেকসইভাবে পরিচালনা করা যেতে পারে।
নবায়নযোগ্যতা/ক্ষয়তা
thumb|[[পদ্মা নদী বাংলাদেশের স্বাদুপানি ও মৎস্য সম্পদের অন্যতম বৃহৎ উৎস। এটি নবায়নযোগ্য সম্পদের একটি উদাহরণ।]]
আহরণ
নিষ্কাশন শিল্পসমূহ অনেক স্বল্পোন্নত দেশে একটি বৃহৎ ক্রমবর্ধমান কার্যকলাপের প্রতিনিধিত্ব করে, কিন্তু উৎপন্ন সম্পদ দেশকে সবসময় টেকসই ও অন্তর্ভুক্তিমূলক প্রবৃদ্ধির দিকে পরিচালিত করে না। জনগণ প্রায়শই অভিযুক্ত করে যে নিষ্কাশন শিল্পের ব্যবসাসমূহ কেবলমাত্র স্বল্পমেয়াদী মূল্য সর্বাধিক বৃদ্ধি করার জন্য কাজ করে, যা ইঙ্গিত করে যে স্বল্পোন্নত দেশসমূহ শক্তিশালী কোম্পানির জন্য ঝুঁকিপূর্ণ। বিকল্পভাবে অনুমান করা হয় যে প্রায়শই উপস্থাপকের ভূমিকা পালনকারী সরকারগুলো কেবলমাত্র তাৎক্ষণিক বিক্রয়লব্ধ আয় সর্বাধিক বৃদ্ধি করতে কাজ করে। গবেষকরা যুক্তি দেন যেখানে উন্নয়নের লক্ষ্যমাত্রা ও ব্যবসা-বাণিজ্য একে অপরকে কাঁটিয়ে যায়, সেখানে সাধারণ আগ্রহের ক্ষেত্র রয়েছে। রাজস্ব ব্যবস্থাপনা ও ব্যয়ের জবাবদিহিতা, অবকাঠামো উন্নয়ন, কর্মসংস্থান সৃষ্টি, দক্ষতা ও বেসরকারি খাতের উন্নয়ন এবং শিশুদের, বিশেষ করে প্রাপ্ত ও অপ্রাপ্তবয়স্ক নারীদের উপর প্রভাবের মাধ্যমে বেসরকারি খাত এবং উপস্থাপক সরকারগুলোর সাথে জড়িত হওয়ার এই সুযোগসমূহ আন্তর্জাতিক সংস্থাগুলোর জন্য রয়েছে। একটি শক্তিশালী সুশীল সমাজ প্রাকৃতিক সম্পদের কার্যকর ব্যবস্থাপনা নিশ্চিত করতে গুরুত্বপূর্ণ ভূমিকা পালন করতে পারে। নরওয়ে এক্ষেত্রে একটি রোল মডেল হিসাবে কাজ করতে পারে, কারণ এখানে ভালো প্রতিষ্ঠান রয়েছে এবং সুশীল সমাজের শক্তিশালী নেতাদের সাথে উন্মুক্ত ও গতিশীল জনবিতর্ক রয়েছে, যা নিষ্কাশন শিল্পে সরকারি ব্যবস্থাপনার জন্য একটি কার্যকর "চেক এন্ড ব্যালেন্স সিস্টেম" (পর্যবেক্ষণ ও নিয়ন্ত্রণ) প্রদান করে, যেমন এক্সট্র্যাক্টিভ ইন্ডাস্ট্রিজ ট্রান্সপারেন্সি ইনিশিয়েটিভ (ইআইটিআই), তেল, গ্যাস ও খনিজ সম্পদ শিল্পে সুশাসনের জন্য একটি বৈশ্বিক মানদণ্ড। এর ফলে নিষ্কাশন খাতগুলোতে শাসন-সংক্রান্ত প্রধান সমস্যাগুলো সমাধান করা যায়।
সম্পদের অবক্ষয়
সাম্প্রতিক বছরগুলোতে প্রাকৃতিক সম্পদের অবক্ষয় বা হ্রাস বিভিন্ন সরকার ও জাতিসংঘের মতো সংস্থাগুলোর প্রধান কেন্দ্রবিন্দু হয়ে উঠেছে। বিষয়টি জাতিসংঘের এজেন্ডা ২১ এর দ্বিতীয় ধারায় স্পষ্ট হয়, যেখানে দেশগুলোর জন্য তাঁদের প্রাকৃতিক সম্পদ টিকিয়ে রাখার জন্য প্রয়োজনীয় পদক্ষেপের রূপরেখা প্রদান করা হয়েছে। প্রাকৃতিক সম্পদের অবক্ষয় একটি টেকসই উন্নয়ন সমস্যা হিসেবে বিবেচিত হয়। টেকসই উন্নয়ন শব্দদ্বয়ের অনেকগুলো ব্যাখ্যা রয়েছে, বিশেষ করে ব্রুন্ডল্যান্ড কমিশনের ব্যাখ্যা মতে, টেকসই উন্নয়ন হচ্ছে 'এটা নিশ্চিত করা যে ভবিষ্যত প্রজন্মের নিজস্ব চাহিদা পূরণের ক্ষমতার সাথে আপস না করে এটি বর্তমানের চাহিদা পূরণ করে কিনা'; যাইহোক, ব্যাপক অর্থে এটির অর্থ হলো বর্তমান ও ভবিষ্যতে পৃথিবী নামক গ্রহের মানুষ ও প্রজাতির চাহিদার ভারসাম্য বজায় রাখা। প্রাকৃতিক সম্পদের ক্ষেত্রে অবক্ষয় টেকসই উন্নয়নের জন্য উদ্বেগের বিষয়, কারণ এর ফলে বর্তমান পরিবেশের অবনতি হতে পারে এবং ভবিষ্যত প্রজন্মের চাহিদাকে প্রভাবিত করারও সম্ভাবনা আছে।
প্রাকৃতিক সম্পদের অবক্ষয় সামাজিক বৈষম্যের সাথে জড়িত। যদি বিবেচনা করা হয় যে অধিকাংশ জীববৈচিত্র্য উন্নয়নশীল দেশে অবস্থিত, তবে সম্পদের এই অবক্ষয় উক্ত দেশগুলোর জন্য বাস্তুতন্ত্র ব্যবস্থার ক্ষতির কারণ হতে পারে। কেউ কেউ এই অবক্ষয়কে উন্নয়নশীল দেশগুলোতে সামাজিক অস্থিরতা ও দ্বন্দ্বের একটি প্রধান উৎস হিসেবে দৃষ্টিপাত করেন।
বর্তমানে পৃথিবীর বেশিরভাগ জীববৈচিত্র্য ধরে রাখা রেইনফরেস্ট অঞ্চলগুলোর জন্য একটি বিশেষ উদ্বেগ রয়েছে। নেলসনের মতে, বন উজাড় ও হ্রাস পৃথিবীর ৮.৫% বনভূমিকে প্রভাবিত করে যেখানে পৃথিবীর পৃষ্ঠের ৩০% বনভূমি ইতিমধ্যেই কেটে ফেলা হয়েছে। যদি আমরা বিবেচনা করি যে ৮০% মানুষ গাছপালা থেকে প্রাপ্ত ওষুধের উপর নির্ভর করে এবং বিশ্বের 3⁄4 প্রেসক্রিপশনের ওষুধে উদ্ভিজ্জ উপাদান রয়েছে, তাহলে বিশ্বের রেইনফরেস্টের ক্ষতির ফলে সম্ভাব্য জীবন রক্ষাকারী আরও ওষুধের খোঁজ পাওয়ার সম্ভাবনা হ্রাস পেতে পারে।
প্রাকৃতিক সম্পদের অবক্ষয় ঘটার কারণ 'পরিবর্তনের প্রত্যক্ষ চালক' যেমন খনন, পেট্রোলিয়াম উত্তোলন, মাছ ধরা ও বনায়ন এগুলোর পাশাপাশি 'পরিবর্তনের পরোক্ষ চালক' যেমন জনসংখ্যাবিদ্যা (যেমন জনসংখ্যা বৃদ্ধি), অর্থনীতি, সমাজ, রাজনীতি ও প্রযুক্তি। কৃষির বর্তমান পদ্ধতি প্রাকৃতিক সম্পদের অবক্ষয় ঘটায় আরেকটি কারণ। উদাহরণস্বরূপ, নাইট্রোজেনের অত্যধিক ব্যবহার ও মরুকরণের কারণে মাটিতে পুষ্টির ক্ষয় হয়, অর্থাৎ মাটির উর্বরতা হ্রাস পায়। প্রাকৃতিক সম্পদের অবক্ষয় সমাজের জন্য একটি ক্রমাগত উদ্বেগ। সুপরিচিত সংরক্ষণবাদী নেতা এবং মার্কিন যুক্তরাষ্ট্রের প্রাক্তন রাষ্ট্রপতি থিওডোর রুজভেল্টের উদ্ধৃত উক্তিটির মধ্যে বিষয়টি প্রতিফলিত হয়, যিনি প্রাকৃতিক সম্পদের অনিয়ন্ত্রিত আহরণের বিরোধী ছিলেন।
সংরক্ষণ
মানব কার্যকলাপের কারণে প্রকৃতিকে আরও ক্ষয় থেকে রক্ষা করার প্রয়োজনীয়তাকে স্বীকৃতি দেবার জন্য ১৯৮১ সালে জাতিসংঘ প্রকৃতির জন্য বিশ্ব সনদ তৈরি করে। এটিতে বলা হয়েছে যে প্রকৃতিকে রক্ষা করার জন্য আন্তর্জাতিক থেকে ব্যক্তি পর্যায় পর্যন্ত সকল সামাজিক স্তরে ব্যবস্থা নেওয়া উচিত। এটি প্রাকৃতিক সম্পদের টেকসই ব্যবহারের প্রয়োজনীয়তার রূপরেখা প্রদান করে এবং ইঙ্গিত করে যে সম্পদের সুরক্ষা জাতীয় ও আন্তর্জাতিক আইনে অন্তর্ভুক্ত করা উচিত। ১৯৯০ সালে প্রাকৃতিক সম্পদ রক্ষার গুরুত্ব সম্পর্কে অধিক দৃষ্টিপাত করার জন্য প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন), প্রকৃতির জন্য বিশ্ব বিস্তৃত তহবিল (ডব্লিউডব্লিউএফ) এবং জাতিসংঘ পরিবেশ কর্মসূচি (ইউএনইপি) ‘স্থায়িত্বের বিশ্ব নৈতিকতা’ (World Ethic of Sustainability) প্রস্তুত করেছে, যেখানে টেকসই পরিবেশের জন্য আটটি মান নির্ধারণ করা হয়েছে, যার মধ্যে প্রাকৃতিক সম্পদকে অবক্ষয় থেকে রক্ষা করার প্রয়োজনীয়তাও অন্তর্ভুক্ত রয়েছে। এই নথিসমূহের বিকাশের পর থেকে প্রাকৃতিক সম্পদ রক্ষার জন্য অনেক ব্যবস্থা নেওয়া হয়েছে, তন্মধ্যে রয়েছে যথাক্রমে বৈজ্ঞানিক ক্ষেত্র প্রতিষ্ঠা এবং সংরক্ষণ জীববিজ্ঞান এবং বাসস্থান সংরক্ষণের অনুশীলন।
সংরক্ষণ জীববিজ্ঞান হলো পৃথিবীর জীববৈচিত্র্যের প্রকৃতি ও অবস্থার বৈজ্ঞানিক অধ্যয়ন, যার লক্ষ্য হলো প্রজাতি, তাদের আবাসস্থল ও বাস্তুতন্ত্রকে বিলুপ্তির অত্যধিক হার থেকে রক্ষা করা। এটি বিজ্ঞান, অর্থনীতি ও প্রাকৃতিক সম্পদ ব্যবস্থাপনা অনুশীলনের একটি আন্তঃবিভাগীয় বিষয়।    সংরক্ষণ জীববিজ্ঞান শব্দটি ১৯৭৮ সালে ক্যালিফোর্নিয়ার লস হোলাতে অবস্থিত ক্যালিফোর্নিয়া বিশ্ববিদ্যালয়, সান ডিয়েগোতে অনুষ্ঠিত একটি সম্মেলনের শিরোনাম হিসাবে চালু করা হয়েছিল, সম্মেলনটি আয়োজন করেন জীববিজ্ঞানী ব্রুস এ. উইলকক্স ও মাইকেল ই. সুলে।
বাসস্থান সংরক্ষণ হলো এক ধরনের ভূমি ব্যবস্থাপনা যা বনজ উদ্ভিদ ও প্রাণীদের আবাসস্থল সংরক্ষণ, সুরক্ষা ও পুনরুদ্ধার করতে অনুসন্ধান করে, বিশেষ করে সংরক্ষণ নির্ভর প্রজাতি এবং তাদের বিলুপ্তি, খণ্ডিতকরণ বা পরিসরে হ্রাস রোধ করে।
ব্যবস্থাপনা
প্রাকৃতিক সম্পদ ব্যবস্থাপনা হলো প্রাকৃতিক সম্পদ যেমন ভূমি, পানি, মাটি, উদ্ভিদ ও প্রাণী ব্যবস্থাপনার একটি ক্ষেত্র–পাশাপাশি ব্যবস্থাপনা কীভাবে বর্তমান ও ভবিষ্যত প্রজন্মের জন্য জীবনযাত্রার মানকে প্রভাবিত করে তার উপর একটি বিশেষ দৃষ্টিপাত। অতএব, বর্তমান প্রজন্ম ও ভবিষ্যত প্রজন্ম উভয়কে প্রাকৃতিক সম্পদ সরবরাহ করার জন্য সম্পদের বিচারিক ব্যবহার অনুসারে টেকসই উন্নয়ন অনুসৃত হয়। মৎস্যবিদ্যা, বনায়ন ও বন্যপ্রাণীবিদ্যা এসকল ক্ষেত্র প্রাকৃতিক সম্পদ ব্যবস্থাপনার বৃহৎ উপশাখার উদাহরণ।
"...প্রাকৃতিক সম্পদের সফল ব্যবস্থাপনা বাক স্বাধীনতার উপর নির্ভর করে, একাধিক স্বাধীন গণমাধ্যম চ্যানেলের মাধ্যমে একটি গতিশীল ও ব্যাপক জনবিতর্ক এবং প্রাকৃতিক সম্পদের সমস্যায় নিযুক্ত একটি সক্রিয় নাগরিক সমাজ..." প্রাকৃতিক সম্পদের ব্যবস্থাপনায় ভূমিকা রাখতে পারে, এর কারণ শেয়ারকৃত সম্পদের প্রকৃতি, যারা নিয়ম দ্বারা প্রভাবিত হয় তাঁরা সম্পদ বিন্যাস বা পরিবর্তন করতে অংশগ্রহণ করতে পারে। সরকার কর্তৃক স্বীকৃতির অধীনে ব্যবহারকারীদের নিজস্ব ব্যবস্থাপনা প্রতিষ্ঠান ও পরিকল্পনা তৈরি করার অধিকার রয়েছে। সম্পদের অধিকারের মধ্যে রয়েছে ভূমি, পানি, মৎস্য ও চারণভূমি সংক্রান্ত অধিকার। সম্পদের ব্যবহারকারী বা ব্যবহারকারীদের কাছে দায়বদ্ধ পক্ষগুলোকে সক্রিয়ভাবে নিরীক্ষণ করতে হবে ও নিয়মানুসারে সম্পদ সম্মতির (resource compliance) সদ্ব্যবহার নিশ্চিত করতে হবে এবং যারা নিয়ম লঙ্ঘন করে তাঁদের উপর জরিমানা আরোপ করতে হবে। অপরাধের গুরুতরতা ও প্রেক্ষাপট অনুসারে এই বিরোধসমূহ স্থানীয় প্রতিষ্ঠান দ্বারা দ্রুত ও কম খরচে সমাধান করা হয়। প্রাকৃতিক সম্পদ ব্যবস্থাপনা নিয়ে আলোচনা করার জন্য বিশ্বব্যাপী বিজ্ঞানভিত্তিক প্ল্যাটফর্ম হলো সুইজারল্যান্ডে অবস্থিত ওয়ার্ল্ড রিসোর্সেস ফোরাম (ডব্লিউআরএফ)।
নাইট
মধ্যযুগে ১২শ শতাব্দীতে এই উপাধি প্রদানের শুরু থেকে ১৫শ শতাব্দীতে ডিউচি ও বার্গান্ডি পর্যন্ত নাইটহুড মূলত ঘোড়সওয়ারদের সাথে সম্পর্কিত ছিল। এই যোগসূত্র বীরত্ব, অশ্বারোহী সৈনিক ও অন্যান্য সম্পর্কিত শব্দের সাথে জড়িত ছিল। অশ্বারোহী যোদ্ধাদের প্রদত্ত বিশেষ সম্মাননা মুসলিম বিশ্বে ফুরুসিয়া, গ্রিসে হিপেউস ও রোমে ইকুয়েস নামে পরিচিত ছিল।
মধ্যযুগের শেষের দিকে, যুদ্ধবিগ্রহের নতুন কৌশল আবিষ্কার হলে বর্ম পরিহিত ধ্রুপদী নাইটদের উপযোগ কমতে থাকে, কিন্তু অনেক দেশে তাদের উপাধি রয়ে যায়। বর্তমান সময়ে বিভিন্ন খ্রিস্টীয় গির্জায় নাইটহুডের অনেক ক্রম রয়ে গেছে। কয়েকটি ঐতিহাসিকভাবে খ্রিস্টান দেশে এবং তাদের প্রাক্তন অঞ্চলসমূহে এই ক্রম দেখতে পাওয়া যায়, যেমন রোমান ক্যাথলিকদের অর্ডার অব দ্য হলি সেপালচার, প্রটেস্ট্যান্টদের অর্ডার অব সেন্ট জন, ইংরেজদের অর্ডার অব দ্য গার্টার, সুইডিশদের রয়্যাল অর্ডার অব দ্য সেরাফিম, এবং রয়্যাল নরওয়েজিয়ান অর্ডার অব সেন্ট ওলাভ। এই পদক্রমে ভূষিত হওয়ার যোগ্যতা অর্জনের নিজস্ব মানদণ্ড রয়েছে, কিন্তু সাধারণত রাজ্যের প্রধান, শাসক বা প্রধান ধর্মযাজক মেধাসম্পন্ন কাজের অবদানের জন্য নির্বাচিত ব্যক্তিকে নাইটহুড প্রদান করে থাকেন, যেমন ব্রিটিশ সম্মাননা পদ্ধতিতে গির্জা বা দেশের সেবার জন্য প্রদান করা হয়ে থাকে। যুক্তরাজ্যে নাইটের সমকক্ষ নারী উপাধি হল ডেম।এছাড়াও বর্তমানে নাইট বা নাইটহুড একটি উপাধি। আমাদের দেশে বিশ্বকবি রবীন্দ্রনাথ ঠাকুর এবং মহান বিজ্ঞানী আচার্য জগদীশ চন্দ্র বসু ব্রিটিশ সরকার দ্বারা নাইট উপাধিতে ভূষিত হন। পরে অবশ্য জালিওনাবাগের হত্যাকাণ্ডের জন্য রবীন্দ্রনাথ ঠাকুর নাইট উপাধি ত্যাগ করেন।
প্রাক-ক্যারোলিঞ্জিয়ান আভিজাত্য
প্রাচীন রোমে অর্দো একুয়েস্ত্রিস নামে এক শ্রেণীর নাইট ছিল। তৃতীয় শতাব্দীতে ইউরোপ দখল করা জার্মানিক সৈন্যদের কিছু অংশ বর্মাস্ত্র পরিহিত অশ্বারোহী ছিল এবং অস্ট্রোগথ শ্রেণীর কিছু সৈন্য অশ্বারোহী ছিল। যাই হোক, ফ্রাঙ্কদের সেনবাহিনীতে বিপুল সংখ্যক সাধারণ পদাতিক সৈন্য, পদাতিক অভিজাত ও কমিতাতাস নিযুক্ত ছিল। কমিতাতারা প্রায়ই পায়ে হেঁটে যুদ্ধ করার পরিবর্তে ঘোড়ায় চড়ে যুদ্ধ করত। যখন ফ্রাঙ্কিশ শাসক চার্লস মার্টেলের বাহিনী ৭৩২ সালে তুরের যুদ্ধে উমাইয়া আরবকে পরাজিত করে, তখনও ফ্রাঙ্কিশ বাহিনী বেশিরভাগ পদাতিক সৈন্য ছিল। যারা যুদ্ধে ঘোড়া ব্যবহার করেছিল, তাদেরও যুদ্ধের সময় ঘোড়া থেকে নামতে হত।
ক্যারোলিঞ্জিয়ান যুগ
প্রারম্ভিক মধ্যযুগীয় সময়ে কোন সুসজ্জিত ঘোড়সওয়ারকে লাতিন ভাষায় "নাইট" বা "মাইলস" হিসাবে বর্ণনা করা যেতে পারে। ৮ম শতাব্দীতে শার্লমেনের শাসনামলে প্রথম নাইটদের দেখা যায়। ক্যারোলিঞ্জিয়া যুগের অগ্রগতির সাথে সাথে, ফ্রাঙ্করা বিভিন্ন স্থানে আক্রমণ শুরু করে, এবং যোদ্ধাদের একটি বড় অংশ সম্রাটের সঙ্গে ঘোড়ায় আরোহণ করে আক্রমণে যেত। প্রায় একই সময়ে জিন আবিষ্কারের সাথে সাথে ফ্রাঙ্করা যুদ্ধক্ষেত্রে অশ্বারোহী সৈন্যের মত ঘোড়ার পিঠে থেকেই যুদ্ধ চালিত যেত এবং পরবর্তীতে কয়েক শতাব্দী তা চলতে থাকে। যদিও ১৪ শতাব্দীর শেষের দিকে কিছু জাতির নাইটগণ পদাতিক সেনাবাহিনী হিসেবে যোগ দেন, তবে বর্শা ও পরবর্তীতে বল্লম সজ্জিত নাইটদের একটি দল শক্তিশালী হিসেবে রয়ে যায়। একজন যুবককে যুদ্ধাস্ত্র প্রদানের প্রাচীন ক্যারোলিঞ্জিয়ান উদ্‌যাপন নাইটহুড উদ্‌যাপনের শুরুর সময়ে এই উদ্‌যাপনকে প্রভাবিত করে, যেখানে একজন অভিজাত ব্যক্তি বিভিন্ন আনুষ্ঠানিকতা ও রীতি পালনের মাধ্যমে অস্ত্র প্রদান করেন এবং নাইট ঘোষণা দিয়ে থাকেন।
ধর্মযুদ্ধ
থাম্ব|ডান|ইউরোপে অটোমান যুদ্ধ চলাকালীন তুর্কি ও খ্রিস্টান নাইটদের মধ্যে যুদ্ধ।
১২শ শতাব্দীতে নাইটহুড সামাজিক পদক্রম হয়ে ওঠে এবং মিলিটিস গ্রেগারি (অভিজাত ভিন্ন অশ্বারোহী সৈন্য) ও মিলিটিস নোবিলেস (সত্যিকারের নাইট) এই দুই শ্রেণীবিভাগ দেখা যায়। "নাইট" শব্দটি সামাজিক পদাক্রম বুঝাতে ব্যবহৃত হতে থাকে, এবং পূর্ণ বর্মাস্ত্র সজ্জিত অশ্বারোহী সৈন্যদের "অস্ত্র সজ্জিত সৈন্য" হিসেবে ডাকা হয়। ১০৯৯ সালে প্রথম ধর্মযুদ্ধ চলাকালীন সেবাদানকারী ও পবিত্র সমাধি সংক্রান্ত নাইটহুড প্রদান শুরু হয়, এবং পরবর্তীতে অর্ডার অব সেন্ট লাজারুস (১১০০), নাইট্‌স টেম্পলার্স (১১১৮) ও তেওতোনিক নাইট (১১৯০) উপাধি প্রদান শুরু হয়। এইসব উপাধি প্রদানের শুরুর দিকে ধারণা করা হয়েছিল এসব শাসকতান্ত্রিক পদক্রম হয়, যার সদস্যরা সাধারণ সৈন্যদের মত তীর্থযাত্রীদের রক্ষা করবে। পরের শতাব্দীতে পবিত্র ভূমি বিজয় ও ধর্মযুদ্ধ ভিত্তিক রাষ্ট্রের জন্মের ফলে এই পদক্রমগুলো ক্ষমতাধর ও সম্মানিত হয়ে ওঠে।
পালাদিন, ম্যাটার অব ফ্রান্স ও ম্যাটার অব ব্রিটেনের মত যোদ্ধা বিষয়ক ইউরোপীয় কিংবদন্তি সাহিত্য যোদ্ধা শ্রেণীর মধ্যে বীরত্বের বিষয়টি জনপ্রিয় করে তুলে। খ্রিস্টান যোদ্ধাদের মূল্যবোধের মত বীরত্বের আদর্শ এবং "ভৃত্য, সৈন্য" থেকে "নাইট" শব্দে রূপান্তর, আদর্শ শ্রেণীর সদস্যকে অভিহিত করার জন্য অশ্বারোহী "অস্ত্রসজ্জিত সৈন্য" শব্দের ব্যবহারে ধর্মযুদ্ধের উল্লেখযোগ্য প্রভাব রয়েছে। একদিকে তা শাসকতান্ত্রিক যোদ্ধাদের সেনাবাহিনীর পদক্রম থেকে অনুপ্রাণিত, অন্যদিকে ফুরুসিয়ার ইসলামী (সারসেন) আদর্শ থেকে অনুপ্রাণিত।
প্রশিক্ষণ
১০ম শতাব্দীতে নাইট বিষয়ক প্রতিষ্ঠানগুলো পরিচিতি লাভ করতে থাকে। নাইট উপাধি দিয়ে মূলত সেনাদের বুঝানো হত, এবং অভিজাত শ্রেণীর লোকজন, যেমন জমিদারদের উচ্চতর পদক্রম ছিল। অভিজাতগণ সামন্তদের বিশ্বস্ততা, প্রতিরক্ষা ও সেবার জন্য জমির রাজস্বের অংশ প্রদান করতেন। এছাড়া অভিজাতগণ নাইটদের তাদের প্রয়োজনীয় উপকরণ, খাদ্য, বর্ম, অস্ত্র, ঘোড়া ও অর্থ প্রদান করতেন। রাজস্ব গ্রহণের মেয়াদ অনুযায়ী নাইটদের কোন জমির উপর আধিপত্য থাকত, যা তার কর্মজীবনের সম্পূর্ণ সময় থাকত। প্রত্যেক নাইট জমির পরিবর্তে তার সেবা প্রদান করতেন। সামন্ত ও জমিদারদের বহু সংখ্যক নাইট থাকতে পারত, তবে অধিক অভিজ্ঞতা লব্ধ নাইটই সকলের প্রথম পছন্দ ছিল। ফলে, সকল নিম্ন শ্রেণীর অভিজাতদেরই সফল নাইট হওয়ার জন্য সেনাবাহিনীর অভিজ্ঞতা প্রয়োজন হতো। অপর একজন নাইটের অধীনে যুদ্ধ করা নাইটকে বলা হতো নাইট ব্যাচেলর এবং তার নিজের ব্যানারের অধীনে যুদ্ধ করা নাইটকে বলা হতো নাইট ব্যানারেট।
পেজ
একজন ব্যক্তিকে নাইট হতে হলে অভিজাত বংশে জন্ম নিতে হবে - সাধারণত নাইট বা জমিদারের পুত্র। কিছু ক্ষেত্রে, সেনাবাহিনীতে অসাধারণ কাজের জন্য সাধারণ ব্যক্তিরাও নাইট হতে পারে। অভিজাতদের সন্তানদের সাত বছর হওয়ার পূর্ব পর্যন্ত অভিজাত শ্রেণীর ধাইমাগণ দুর্গের অভ্যন্তরে লালনপালন করে থাকেন।
সাত বছর বয়সী পুত্রকে পেজ উপাধি দেওয়া হতো এবং দুর্গের প্রধানদের তত্ত্বাবধানে নিয়ে আসা হতো। প্রারম্ভিক প্রশিক্ষণ হিসেবে তাদের শিকারী ও বাজপাখি পালকদের সাথে শিকার এবং পুরোহিতদের অধীনে একাডেমিক শিক্ষার জন্য পাঠানো হতো। পেজরা পরবর্তীতে যুদ্ধে বয়োজ্যেষ্ঠ নাইটদের সহকারী হতো, তাদের বর্ম বহন করত ও পরিষ্কার করত, ঘোড়ার দেখাশুনা করত, এবং মালপত্র ঘোছাত। তারা নাইটদের সাথে বিভিন্ন আক্রমণে যোগ দিত, এমনকি ভিন্ন দেশেও। জ্যেষ্ঠ পেজরা নাইটের নির্দেশনা অনুযায়ী তরবারি চালানো, অশ্বারোহণ, শৌর্য্য প্রদর্শন, যুদ্ধ বিগ্রহ ও একে অপরের সাথে যুদ্ধ (কাঠের তলোয়ার ও বর্শা দিয়ে) করত।
স্কোইয়ার
thumb|[[স্কটল্যান্ডের প্রথম ডেভিড একজন স্কোইয়ারকে নাইট বিষয়ক প্রশিক্ষণ দিচ্ছেন।]]
১৫ বছর বয়স হলে একটি বালক স্কোইয়ার হয়। ধর্মীয় আচার অনুষ্ঠানে নতুন স্কোইয়ারকে একজন বিশপ বা পুরোহিত একটি তলোয়ার দিয়ে শপথ বাক্য পাঠ করান এবং তার মালিকের বাড়িঘরের দেখাশুনাসহ তার যাবতীয় কর্তব্য পালনের অঙ্গীকার করান। এই সময়ে স্কোইয়াররা একে অপরের সাথে যুদ্ধের প্রশিক্ষণ চালিয়ে যেত এবং বর্ম পড়ার অনুমতি দেওয়া হত।
স্কোইয়ারদের সাতটি বিষয়ে তৎপর হতে হতো, সেগুলো হল - ঘোড়ায় চড়া, সাঁতার ও ঝাপ দেওয়া, বিভিন্ন অস্ত্র ছোড়া, উচ্চস্থানে আরোহণ করা, মল্লযুদ্ধ ও তরবারি চালনা প্রতিযোগিতায় অংশগ্রহণ, উচ্চ লাফ ও নৃত্য। এসব হল নাইটহুডের জন্য দক্ষতা অর্জনের পূর্বশর্ত। বর্ম পড়ার পর এই সকল বিষয়ে দক্ষতা অর্জন করতে হতো।
২১ বছর পূর্ণ হলে স্কোইয়ারগণ নাইট হওয়ার যোগ্যতা অর্জন করত।
সম্মাননা
নাইট সম্মাননা প্রদান অনুষ্ঠান সাধারণত কোন বড় উৎসব বা ছুটির উপলক্ষ্য, যেমন ক্রিসমাস বা ইস্টার, কিংবা মাঝে মাঝে কোন অভিজাত বা রাজবংশীয় ব্যক্তির বিয়ের অনুষ্ঠানে অনুষ্ঠিত হতো। এই অনুষ্ঠানে সাধারণত অনুষ্ঠানের দিন সন্ধ্যায় রীতি অনুসারে গোসল এবং রাতে এক ধরনের উপাসনার আয়োজন থাকত। অনুষ্ঠানের দিন হবু নাইটকে শপথ বাক্য পাঠ করতে হত এবং অনুষ্ঠানের প্রধান নতুন নাইটকে তলোয়ার প্রদানের মাধ্যমে এই উপাধি প্রদান করত। যুদ্ধে সাহসিকতা ও যোগ্যতা প্রদর্শন করতে পারলে স্কোইয়ারদেরকেও নাইটহুডে ভূষিত করা হতো।
পতন
সে সময়ের সেনাবাহিনী বীরত্বের সম্মানসূচক রীতি তুলনায় যুদ্ধবিগ্রহে আরও বাস্তবসম্মত কৌশল গ্রহণ করতে শুরু করে। দ্রুতই বাকি নাইটরা পেশাদার সেনাবাহিনীতে যোগদান করে। যদিও তাদের মূল্যবান যোগসূত্রের কারণে অন্যান্য সেনাদের তুলনায় উচ্চ পদক্রমে আসীন হন, তবু পূর্বে সাধারণ সেনাদের থেকে তাদের আলাদা করা যে পরিচয় ছিল, তা বাতিল হয়ে যায়। নাইট যুগের সমাপ্তি হলেও মধ্যযুগের শেষভাগেও কয়েকজন তখনও নাইটের পদক্রম ধরে রাখে। তারা নতুন প্রযুক্তি গ্রহণ করে, কিন্তু তখনও পুরনো বীরত্বের রীতি ধরে রাখে। মধ্যযুগের পরেও বিদ্যমান কয়েকটি পদক্রমের উদাহরণ হল নাইট্‌স হসপিটালার্স ও তেওতোনিক নাইট।
মার্গারেট গোরমান
মার্গারেট গোরমান (ইংরেজি: Margaret Gorman; জন্ম: ১৮ আগস্ট ১৯০৫ – ১ অক্টোবর ১৯৯৫) ছিলেন ১৯২১ সালে মিস আমেরিকার প্রথম শিরোপাধারী।
ব্যক্তিগত জীবন
গোরম্যান ১৯২২ সালের প্রতিযোগিতা চালিয়ে যান, এবং দর্শকদের পছন্দ তালিকায় স্থান পান। কয়েক বছর পরে, তিনি ভিক্টর চাহিলের সঙ্গে পরিণয়সূত্রে আবদ্ধ হন, এবং ১৯৫৭ সালে ভিক্টরের মৃত্যু আগ পর্যন্ত সংসার করেন। তিনি তার পুরো জীবনেই ওয়াশিংটন ডি.সি. বসবাস করেছেন, তিনি কেতাদুরস্ত ও ভ্রমণ প্রিয় ছিলেন।
তিনি ১ অক্টোবর ১৯৯৫ সালে, ৯০ বছর বয়সে মৃত্যুবরণ করেন।
প্রবাল সাগর, সাইপ্রাস
প্রবাল সাগর হল একটি জনপ্রিয় পর্যটন রিসোর্ট যা পেইয়া পৌরসভা থেকে ৬ কিমি দূরে এবং পাফোস শহরের উত্তরে অবস্থিত।
প্রবাল উপসাগরের উত্তর এবং দক্ষিণ উপকূল পাথুরে অন্তরীপ এবং সমুদ্র গুহা বৈশিষ্ট্যসম্পন্ন, প্রবাল সাগর নিজেই নরম সাদা বালির ক্রিসেন্ট দিয়ে ৬০০ মিটার এলাকা একজোড়া চুনাপাথরের অন্তরীপ দ্বারা আবদ্ধ।
কোরাল বে সমুদ্র সৈকত একটি ইইউ ব্লু ফ্ল্যাগ প্রশংসাপত্র বহন করে যার অর্থ এটি ইউরোপীয় ইউনিয়ন সম্পর্কিত কমিটির প্রয়োজনীয় সমস্ত মান, বিধি ও নিয়ম মেনে চলে।
প্রবাল সাগরের বিস্তৃত অঞ্চলটি পটিমা বে নামে আরও একটি সৈকত ঘিরে রেখেছে। এটি কিসোনারগা গ্রামের সীমানা প্রাচীর থেকে প্রায় ১.৫/১ কিমি দূরে। <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (January 2014)">উদ্ধৃতি প্রয়োজন  ]
ব্রাইস পর্বত
ব্রাইস পর্বত কানাডার ব্রিটিশ কলাম্বিয়া প্রদেশে র অন্তর্গত এবং আলবার্টা প্রদেশের সীমানায় অবস্থিত উচ্চতার একটি পর্বত। এটি কলাম্বিয়া বরফক্ষেত্রের দক্ষিণ পশ্চিম কোনে অবস্থিত এবং 'আইসফিল্ড পার্কওয়ে' হতে দেখা যায়।  পর্বতটির উত্তরাংশ একটি শৈলশিরা দিয়ে কলাম্বিয়া বরফক্ষেত্রের সাথে যুক্ত। উচ্চতার হিসেবে ব্রাইস পর্বত, ব্রিটিশ কলাম্বিয়া প্রদেশের পর্বগুলির মধ্যে পঞ্চদশ সর্বোচ্চ পর্বত।
আরোহণ
১৯০২ সালে জেমস আউটরাম এবং ক্রিস্টিয়ান কউফম্যান সর্বপ্রথম এই পর্বত আরোহণ করেছিলেন। দুর্গম পথের কারণে পর্বতটিতে খুবই কম আরোহণ করা হয়। তবে সমস্যা নিরসনে সম্প্রতি গতায়ন সুবিধা বাড়ানোর জন্য কিছু সংযোগ রাস্তা নির্মাণ করা হয়েছে।
রেহতি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৩ মিটার (৯৯৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রেহতি শহরের জনসংখ্যা হল ৯৭৪১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে রেহতি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
বন্দুকের দোকান
ডান|থাম্ব|375x375পিক্সেল| হাই ব্রিজ আর্মস, জানুয়ারী ২০১২ সালে চিত্রিত, একটি উল্লেখযোগ্য বন্দুকের দোকান যা [[সান ফ্রান্সিস্কো|ক্যালিফোর্নিয়ার সান ফ্রান্সিসকোতে ছিল ]] একটি বন্দুকের দোকান (এছাড়াও আগ্নেয়াস্ত্রের দোকান এবং বন্দুক স্টোরের মতো অন্যান্য নামেও পরিচিত) হল একটি ব্যবসা প্রতিষ্ঠান যা খোলা শপিং বিন্যাসে ব্যক্তিদের কাছে হ্যান্ডগান এবং শটগানের মতো ছোট অস্ত্র বিক্রি করে। এটি আগ্নেয়াস্ত্র এবং তাদের অংশগুলির মেরামতও প্রদান করতে পারে। অন্যান্য আইটেম যেমন গোলাবারুদ এবং শিকারের জন্য আনুষাঙ্গিকগুলি প্রায়শই প্রাঙ্গনে বিক্রি হয়, এমনকি স্যুভেনির টি-শার্ট সহ। প্রায়শই অন্যান্য প্রতিষ্ঠানের স্মারক করা নকশা যেমন ডিপার্টমেন্টাল স্টোরের তাকে পোশাকের কাপড়ের দোকানে বিভিন্ন আইটেম প্রদর্শন করে এবং মুদি দোকানে তাকগুলিতে বিভিন্ন খাদ্যদ্রব্য প্রদর্শন করে, এই সংস্থাগুলি নির্দিষ্ট জাতি-রাষ্ট্র এবং এলাকার উপর নির্ভর করে ব্যাপকভাবে বিভিন্ন বন্দুক নিয়ন্ত্রণ আইনের অধীনে কাজ করে। কিছু অবস্থানে একটি ছোট জায়গায় শুধুমাত্র একজন বন্দুকনির্মাতা নিয়োগ করা যেতে পারে যখন অন্য বড় জায়গায় বেশি ব্যক্তি কাজ করতে পারে।
থিম্ফু
থিম্ফু (ཐིམ་ཕུག ) ভুটানের রাজধানী ও বৃহত্তম শহর। শহরটি হিমালয় পর্বতমালার একটি উঁচু উপত্যকায় অবস্থিত। থিম্পু শহরটি আশেপাশের উপত্যকা এলাকায় উৎপাদিত কৃষি দ্রব্যের একটি বাজার কেন্দ্র। এখানে খাবার ও কাঠ প্রক্রিয়াজাত করা হয়। থিম্ফু দেশের অন্যান্য অংশ এবং দক্ষিণে ভারতের সাথে একটি মহাসড়ক ব্যবস্থার মাধ্যমে সংযুক্ত। তবে শহরটির সাথে কোন বিমান যোগাযোগের ব্যবস্থা নেই। থিম্ফুতে ভুটানের রাজপ্রাসাদ এবং দেশের বৃহত্তম বৌদ্ধমন্দিরগুলির একটি অবস্থিত। অতীতে থিম্ফু দেশটির শীতকালীন রাজধানী ছিল (পুনাখা ছিল গ্রীষ্মকালীন রাজধানী)। ১৯৬২ সালে শহরটিকে দেশের স্থায়ী প্রশাসনিক কেন্দ্রে পরিণত করা হয়।
রেলপথে
ভুটানে কোনো রেলপথ নেই। সড়কপথে ফুন্টসলিং গিয়ে, সেখান থেকে ভুটান পরিবহন সংস্থার বাসে অথবা অন্য বাসে ভারতের শিলিগুড়ি শহর যাওয়া যায় , যা শিলিগুড়ি জংশন রেলওয়ে স্টেশন ও নিউ জলপাইগুড়ি জংশন রেলওয়ে স্টেশনের নিকটবর্তী।
আকাশপথে
এই শহরটির নিকটবর্তী বিমানবন্দর ৫৪ কিলোমিটার দূরে অবস্থিত পারো আন্তর্জাতিক বিমানবন্দর, যা দেশের একমাত্র আন্তর্জাতিক বিমানবন্দর।
খেলাধুলা
চাংলিমিথাং স্টেডিয়াম থিমফুর একটি বহুমুখী ও ভুটানের জাতীয় স্টেডিয়াম। ১৯৭৪ সালে চতুর্থ ড্রুক গিয়াল্পো, জিগমে সিংয়ে ওয়াংচুক -এর রাজ্যাভিষেকের উদযাপনের জন্য নির্মিত হয়। নির্মাণকালে এই স্টেডিয়ামে ছিল ১০,০০০ দর্শককে রাখার ক্ষমতা। তবে ভুটানের ওয়াংচুক রাজবংশের শতাষ্ফীর জন্য এবং জিগমে খেসার নামগিয়েল ওয়াংচুক, ভুটানের পঞ্চম রাজ্যের রাজ্যাভিষেক উৎসবের জন্য ২৫,০০০ দর্শককে স্থান দিতে এটি পুরোপুরি সংস্কার করা হয়।
নামাজাহ মসজিদ, মন্টিনিগ্রো
নামাজাহ মসজিদ মন্টিনিগ্রো (Xhamia e Namazgjahut; বড মসজিদ নামে পরিচিত Xhamia e Madhe) আলসিনজে অবস্থিত ছয়টি মসজিদের মধ্যে এটি সবচেয়ে বৃহত্তম মসজিদ।
ইতিহাস
এই মসজিদটি ১৭২৮ সালে সুলাইমান মুজেলী দ্বারা নির্মিত হয়েছিল। এই মসজিদে জুমার খুতবা আরবি ও আলবেনীয় ভাষায় প্রদান করা হয়। ২০১১ সাল থেকে মসজিদটির সম্মুখভাগ পুনরুদ্ধার করা হয়েছে।
সংবাদ (ওড়িয়া সংবাদপত্র)
সংবাদ ওড়িয়া ভাষার একটি ভারতীয় পত্রিকা যা উড়িষ্যার ভুবনেশ্বর থেকে প্রতিদিন প্রকাশিত হয়। এটি উড়িষ্যার বৃহত্তম প্রচারিত ওড়িয়া সংবাদপত্রগুলির মধ্যে একটি। এটি রাজধানী ভুবনেশ্বরের পাশাপাশি কটক, ব্রহ্মপুর, রাউরকেলা, সম্বলপুর, বালেশ্বর, জাজপুর, জেয়পুর, এবং অনুগুল থেকে প্রকাশিত হয়। এই সংবাদপত্রের প্রথম সংস্করণটি ভুবনেশ্বরে ১৯৮৪ সালের ৪ঠা অক্টোবর প্রকাশিত হয়েছিল। প্রতিষ্ঠাতা সম্পাদক হলেন সৌম্য রঞ্জন পট্নায়েক, যিনি একজন ব্যবসায়ী-রাজনীতিবিদ।
এম সি চক্রবর্তী
মুকুন্দ চাঁদ চক্রবর্তী (মৃত্যু ১৯৭২) ছিলেন ব্রিটিশ ভারতের বঙ্গের একজন পরিসংখ্যানবিদ। তিনি ভারতের মুম্বাই বিশ্ববিদ্যালয়ের পরিসংখ্যান বিভাগের প্রধান প্রতিষ্ঠাতা৷ ১৯৪৮ সালে বিভাগটির প্রতিষ্ঠা থেকে ১৯৭২ সালে তার মৃত্যু অবধি তিনি এর দায়িত্বে ছিলেন। পরে মুম্বই বিশ্ববিদ্যালয়ের গণিত বিভাগটি ১৯৬৩ সালে অধ্যাপক এস এস শ্রীখণ্ডের নির্দেশে প্রতিষ্ঠিত হয়েছিল।
চক্রবর্তী পরীক্ষার নকশায় তার কাজের জন্য পরিচিত ছিলেন। তিনি মুম্বই বিশ্ববিদ্যালয়ের বেশ কয়েকজন শিক্ষার্থীদেরকে পরিসংখ্যানে পিএইচডি করার কাজে সাহায্য করেছিলেন। তিনি পুনে বিশ্ববিদ্যালয়ের সাথেও যুক্ত ছিলেন যেখানে পরীক্ষার নকশার উপর তাঁর নোট পড়ানো হত এবং তিনি সেখানের ব্যবহারিক পরীক্ষায় সময় বহিঃনিরীক্ষক হিসেবে আসতেন।
১৯৭২ সালে মুম্বাইয়ে হার্ট অ্যাটাকে তার মৃত্যু হয়।
পেনসান্দো এন এল
পেনসান্দো এন এল হল ২০১৮ সালের একটি চলচ্চিত্র, যা আর্জেন্টিনার চলচ্চিত্র নির্মাতা পাবলো সিজার দ্বারা পরিচালিত। এটি ১৯২০-এর দশকে প্রাক্তনের বুয়েনস আইরেসে সফরের সময় নোবেল বিজয়ী ভারতীয় কবি রবীন্দ্রনাথ ঠাকুর ও আর্জেন্টিনার লেখিকা ভিক্টোরিয়া ওকাম্পোর মধ্যে সম্পর্কের কথা তুলে ধরেছে। চলচ্চিত্রটিতে রবীন্দ্রনাথ ঠাকুরের চরিত্রে ভিক্টর বন্দ্যোপাধ্যায় ও ভিক্টোরিয়া ওকাম্পো চরিত্রে এলিওনোরা ওয়েক্সলার অভিনয় করেছেন। এছাড়াও চলচ্চিত্রটিতে রাইমা সেন অভিনয় করেছেন।
উৎপাদন
প্রথমে পরিচালক রবীন্দ্রনাথ ঠাকুরের চরিত্রে অমিতাভ বচ্চন বা নাসিরুদ্দিন শাহকে কাস্ট করার কথা ভেবেছিলেন। পরে তিনি ভিক্টোর বন্দ্যোপাধ্যায়কে কাস্ট করার সিদ্ধান্ত নেন।
সিটিব্যাংক এনএ
সিটিব্যাংক এনএ (Citibank National Association) যুক্তরাস্ট্রের নিউইয়র্ক ভিত্তিক একটি ব্যাংক, যা সিটিগ্রুপ-এর একটি অঙ্গ প্রতিষ্ঠান। এই ব্যাংকটি ১৮১২ সালে "সিটি ব্যাংক অব নিউইয়র্ক" নামে প্রতিষ্ঠিত হয়, যা পরবর্তীতে ''ফার্স্ট ন্যাশনাল সিটি ব্যাংক অব নিউইয়র্ক" নাম ধারণ করে। ২০১১ সারের তথ্যানুসারে সিটিগ্রুপ যুক্তরাস্ট্রের ৩য় বৃহত্তম ব্যাংকিং গ্রুপ ।
সন্তোষপুর ইউনিয়ন, নাগেশ্বরী
৬নং সন্তোষপুর ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।
ইতিহাস
সন্তোষপুর এ স্থানে ১৪৭৪ খ্রিস্টাব্দে শাহ ইসমাইল গাজীর সাথে কামরুপের রাজা কামেশ্বরের যুদ্ধ হয়েছিল । এই জন্য এ স্থানটি জনগনের কাছে সমাদৃত । সন্তোষপুর ইউনিয়নের ইতিহাসঃ- ব্রিটিশ শাসনামলের আনুমানিক ১৯৪৩ সালে প্রথম ১৫টি গ্রাম ও ৩টি ওর্য়াড নিয়ে সন্তোষপুর ইউনিয়ন গঠিত হয়। ঐসময়ে ইউনিয়ন এর চেয়ারম্যান কে পন্চায়েতবলা হত। ১৯৫০ সালে পাকিস্তান শাসনামলে গ্রাম পন্চায়েতএর পদকে ইউনিয়ন চেয়ারম্যান পদবীঘোষণা করা হয়। ১৯৬৭ সালে তৎকালীন পাকিস্তান কিছু প্রতিনিধি জুরি বোর্ড পন্চায়েতএরপদবী কে চেয়ারম্যান করা হয়।
সাধারণ তথ্য
যথাঃ
যোগাযোগ ব্যবস্থা
কুড়িগ্রাম জেলার নাগেশ্বরী উপজেলা হতে ৬ কিলোমিটার উত্তর পর্চিমকোনে এটি আবস্হিত ।রাস্তার বাম পাশে দাড়িয়ে আছে সুন্দর একটি ভবন । সেই সুন্দর ভবনটি সন্তোষপুর ইউনিয়ন পরিষদ কার্যালয় । সম্পূর্ণ পাকা রাস্তা, যাতাযাতের জন্য ব্যবহার হয় সাইকেল, বাইক, রিক্সা, অটোরিক্সা ইত্যাদি।
সাধন চন্দ্র মজুমদার
সাধন চন্দ্র মজুমদার (জন্ম ১৭ জুলাই ১৯৫০) বাংলাদেশের খাদ্যমন্ত্রী এবং ক্ষমতাসীন দল আওয়ামী লীগের রাজনীতিবিদ। তিনি নওগাঁ-১ আসন থেকে জাতীয় সংসদে নির্বাচিত হন।
জন্ম ও শিক্ষাজীবন
সাধন চন্দ্র মজুমদারের পৈতৃক বাড়ি নওগাঁও জেলার নিয়ামতপুর উপজেলার শিবপুর গ্রামে। তার পিতার নাম কামিনী কুমার মজুমদার ও মাতার নাম সাবিত্রী বালা মজুমদার। নয় ভাই-বোনের মধ্যে সাধন চন্দ্র মজুমদার অষ্টম। ষষ্ঠ শ্রেণিতে থাকাকালে তিনি পিতাকে হারান।
তিনি নওগাঁ কেডি সরকারী উচ্চ বিদ্যালয় থেকে এস.এস.সি এবং চৌমুহনী সরকারী ডিগ্রী কলেজ থেকে এইচ.এস.সি পাস করেন। তিনি নওগাঁ ডিগ্রী কলেজ থেকে বিএ ডিগ্রী অর্জন করেন। চৌমুহনী কলেজে অধ্যয়নরত অবস্থায় ১৯৬৭ সালে ছাত্রলীগে যোগ দেন।
কর্মজীবন
পেশায় কৃষি ও ব্যবসায়ী সাধন চন্দ্র মজুমদার রাজনীতির সঙ্গে সক্রিয় ভাবে যুক্ত আছেন। তিনি তৃতীয়বার সংসদ সদস্য নির্বাচিত হয়েছেন।
রাজনৈতিক জীবন
চৌমুহনী কলেজে অধ্যায়নরত অবস্থায় ১৯৬৭ সালে ছাত্রলীগে যোগ দেন। ১৯৮৪ সালে ইউনিয়ন পরিষদ নির্বাচনে হাজিনগর ইউনিয়ন পরিষদের চেয়ারম্যান নির্বাচিত হন। ১৯৯০ সালে তিনি হাজিনগর ইউনিয়ন আওয়ামী লীগের সাধারণ সম্পাদক নির্বাচিত হন। এরপর উপজেলা আওয়ামী লীগের সাংগঠনিক সম্পাদকের দায়িত্ব পালন করেন এবং উপজেলা চেয়ারম্যান নির্বাচিত হন। পরবর্তীতে নওগাঁ জেলা আওয়ামী লীগের সদস্য, দুইবার প্রচার সম্পাদক, সাংগঠনিক সম্পাদক ও দীর্ঘ দিন যুগ্ম-সাধারণ সম্পাদকের দায়িত্ব পালন করেন। পরে কাউন্সিলের মাধ্যমে জেলা আওয়ামী লীগের সাধারণ সম্পাদক নির্বাচিত হন।
সাধন চন্দ্র মজুমদার ১৯৯৬ ও ২০০১ সালের সংসদ নির্বাচনে নওগাঁ-১ আসন থেকে অংশ নেন তবে তিনি বাংলাদেশ জাতীয়তাবাদী দলের ছালেক চৌধুরীর কাছে পরাজিত হন। ২০০৮ সালের ২৯ ডিসেম্বর নবম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়নে নওগাঁ-১ (নিয়ামতপুর-পোরশা-সাপাহার) থেকে সংসদ-সদস্য নির্বাচিত হন। তিনি নবম জাতীয় সংসদে ধর্ম মন্ত্রণালয় সম্পর্কিত স্থায়ী কমিটির সদস্য ছিলেন। ২০১৪ সালের ৫ জানুয়ারি দশম জাতীয় সংসদ নির্বাচনে বিএনপির নেতৃত্বে বিরোধীদলসমূহ নির্বাচন বয়কট করলে তিনি বিনা প্রতিদ্বন্দ্বিতায় সংসদ সদস্য নির্বাচিত হন। দশম জাতীয় সংসদে তিনি ধর্ম বিষয়ক মন্ত্রণালয় সম্পর্কিত স্থায়ী কমিটি এবং গৃহায়ন ও গণপূর্ত মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।
২০১৮ সালের ৩০ ডিসেম্বর অনুষ্ঠিত নির্বাচনে তিনি নওগাঁ-১ থেকে তৃতীয়বারের মত সংসদ-সদস্য নির্বাচিত হন। ৭ জানুয়ারি ২০১৯ থেকে খাদ্য মন্ত্রণালয়ের মন্ত্রী হিসেবে নিয়োজিত আছেন।
শালবনি শিল্পতালুক
অবস্থান
শিল্পতালুকটি ২৩.০০ উত্তর ও ৮৫.০০ দক্ষিণে অবস্থিত।সমুদ্র সমতল থেকে ৫৫ মিটার উচ্চতায় অবস্থিত।
যোগাযোগ ব্যবস্থা
এই শিল্পতালুকের পাশেই ৬০ নং জাতীয় সড়ক (ভারত) অবস্থিত।এই মহাসড়ক দ্বারা ৬ নং জাতীয় সড়ক (ভারত) এর সঙ্গে যুক্ত শিল্পতালুকটি।এটি কলকাতা থেকে ১৩৫ কিলোমিটার দূরে অবস্থিত এবং হলদিয়া বন্দর ১১০ কিলোমিটার দূরে অবস্থিত।
মহারাজা হাট
মহারাজা হাট (ইংরেজি: Maharaja Hat), ভারতের পশ্চিমবঙ্গ রাজ্যের উত্তর দিনাজপুর জেলার রায়গঞ্জ মহকুমার রায়গঞ্জ সিডি ব্লকের একটি আদমশুমারি শহর।
জনসংখ্যা-বিষয়ক
ভারতের ২০১১ সালের আদমশুমারি অনুসারে, মহারাজা হাটের মোট জনসংখ্যা ছিল ১০,০৬৭, যার মধ্যে ৫,২২২ (৫২%) পুরুষ এবং ৪,৮৪৬ (৪৮%) মহিলা ছিলেন। জনসংখ্যার ৬ বছরের নীচে ছিল ৯১৪। মহারাজা হাটে মোট সাক্ষরতার সংখ্যা ছিল ৭,৬৯৫ (৬ বছরের বেশি জনসংখ্যার ৮৪.০৭%)।
২০০১ সালের ভারতের আদমশুমারি অনুযায়ী, মহারাজা হাটের জনসংখ্যা হল ৯,৮৪২ জন। পুরুষ ৫৩% এবং নারী ৪৭%।. এখানে সাক্ষরতার হার ৭৩%, জাতীয় গড় ৫৯.৫% এর চেয়ে বেশি: পুরুষদের মধ্যে সাক্ষরতার হার ৭৯%, এবং মহিলাদের মধ্যে সাক্ষরতার হার ৬৭%। কশবা শহরর জনসংখ্যার ১১% জনসংখ্যাই ৬ বা তার কম বয়সী।
আলেকজান্ডার (চলচ্চিত্র)
আলকজান্ডার (Alexander) ২০০৪ সালে মুক্তিপ্রাপ্ত, মহামতি আলেকজান্ডারের জীবনের ওপর ভিত্তি করে তৈরি একটি চলচ্চিত্র। এটির পরিচালক ছিলেন অলিভার স্টোন, এবং আলেকজান্ডারের ভূমিকায় অভিনয় করেছেন কলিন ফেরাল। ১৯৭০-এর দশকে ঐতিহাসিক রবিন লেন ফক্সের লেখা ইতিহাসমূলক বই আলেকজান্ডার দ্য গ্রেট অনুসারে চলচ্চিত্রটির কাহিনী চিত্রিত। তিনি এই ছবিতে তার কৃতিত্বের দাবী ছেড়ে দেন শুধুমাত্র এইজন্য যে, তিনি ছবিটির মধ্যে গগেমেলার যুদ্ধের মহাকাব্যিক অশ্বারোহী আক্রমণের দৃশ্যে অংশ নিয়েছেন।
এই চলচ্চিত্রটি সমালোচকদের দৃষ্টিতে সফল হয় নি, এমন কী যুক্তরাষ্ট্রের বক্স অফিসে এটি ব্যবসায়িকভাবেও সফল হতে পারে নি। সেখানে এটির আয় ছিলো মাত্র ২৩৮ কোটি টাকা, যেখানে এটি নির্মাণেই ব্যয় হয়েছে ১,০৮৫ কোটি টাকা। কিন্তু আন্তর্জাতিকভাবে এটি তার ক্ষতি পুষিয়ে উঠতে সমর্থ হয়। আন্তর্জাতিকভাবে এটি ৯২৪ কোটি টাকা আয় করে।
আলেকজান্ডারের পূর্বের ডিভিডি সংস্করণ (পরিচালক সংস্কারণ ও হল সংস্করণ একত্রে) যুক্তরাষ্ট্রে ৩৫ লক্ষ কপি বিক্রি হয়।
সমদৈশিকতা
সমদৈশিকতা বলতে পরিমাপ গ্রহণের দিক বা অভিমুখ নির্বিশেষে কোনও বস্তুর কোনও ধর্মের মান একই বা সমান হওয়ার ঘটনাটিকে নির্দেশ করা হয়। একে ইংরেজি পরিভাষায় "আইসোট্রপি" (Isotropy) বলে। অন্য ভাষায় কোনও বস্তুকে কোনও অক্ষের উপরে ঘোরালে যদি সেটির কোনও পর্যবেক্ষণকৃত বা পরিমাপকৃত ধর্মের মান সর্বদা একই হয়, তাহলে ঐ বস্তুর ঐ ধর্মটি সমদৈশিক (Isotropic আইসোট্রপিক)। কোনও ধর্ম যদি এরূপ সমদৈশিকতা প্রদর্শন করে, তবে তাকে সমদৈশিক ধর্ম (Isotropic property আইসোট্রপিক প্রপার্টি) বলে। যদি কোনও পদার্থকে বিভিন্ন দিক থেকে পরিমাপ করলে এর ধর্মগুলির মান একই হয়, তাহলে সেটিকে সমদৈশিক পদার্থ (Isotropic material আইসোট্রপিক ম্যাটিরিয়াল) বলে। যেমন একটি তরল পদার্থ একটি সমদৈশিক পদার্থ, কিন্তু একটি কেলাসিত কঠিন পদার্থ সমদৈশিক নয় (বরং বিষমদৈশিক) কারণ এগুলি কেলাসের অক্ষ থাকে।
সমদৈশিকতার বিপরীত ধারণাটি হল বিষমদৈশিকতা বা অসমদৈশিকতা (Anisotropy অ্যানাইসোট্রপি)। সমদৈশিকতার কাছাকাছি আরেকটি ধারণা হল সমসত্ত্বতা (Homogeneity হোমোজেনেইটি); যদি কোনও পদার্থের প্রতিটি বিন্দুতে পদার্থটির সব গাঠনিক ভৌত ধর্ম একই হয়, তাহলে সেটিকে সমসত্ত্ব পদার্থ বলে।
জ্যোতির্বিজ্ঞান
জ্যোতির্বিজ্ঞানে কোনও পদার্থ, নভোবস্তু বা ঘটনা সবদিক থেকে একই মান ধারণ করলে সেটিকে সমদৈশিক গণ্য করা হয়। যেমন মহাজগতিক অণুতরঙ্গ পটভূমিক বিকিরণ কিংবা মহাবিশ্ব জুড়ে ছড়িয়ে থাকা পদার্থের বৃহৎ মাপনীর বিতরণকে সমদৈশিক গণ্য করা হয়। কোনও নভোবস্তু যেমন কোনও নক্ষত্র যদি সবদিকে একই মানে শক্তি বিকিরণ করে, তাহলে সেটিকে সমদৈশিক বিকিরক (Isotropic radiator) বলে। যে তাত্ত্বিক আদর্শ শুঙ্গ বা অ্যান্টেনা সমস্ত দিকে সমানভাবে সংবেদনশীল, তাকে সমদৈশিক শুঙ্গ বা সমদৈশিক অ্যান্টেনা (Isotropic antenna) বলে।
পরিসংখ্যানবিদ্যা
পরিসংখ্যানবিদ্যায় কোনও কালীন সারির (Time series) মৌলিক ধর্মগুলি যদি সময় পেছনের দিকে গেলেও একই থাকে, তাহলে ঐ কালীন সারিটি সমদৈশিকতা প্রদর্শন করে এবং সেটিকে সমদৈশিক কালীন সারি ডাকা হয়। একইভাবে যদি কোনও স্থানিক প্রক্রিয়ার (Spatial process) ধর্মগুলি সব দিকে একই হয়, তাহলে সেটিকে সমদৈশিক বলা হয়।
রেওয়া
রেওয়া (Rewa) ভারতের মধ্য প্রদেশ রাজ্যের রেওয়া জেলার একটি শহর ও পৌর সংস্থা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৫ মিটার (৯০২ ফুট)।
জনসংখ্যার উপাত্ত
ভারতের ২০১১ সালের আদমশুমারি অনুসারে রেওয়া শহরের জনসংখ্যা হল ২৩৫,৬১৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে রেওয়া এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
রবীন্দ্রনাথ মৈত্র
রবীন্দ্রনাথ মৈত্র (১৮৯৬ ― ১৯৩৩) একজন বাঙালি সাহিত্যিক ও গল্পকার।
প্রারম্ভিক জীবন
তাঁর জন্ম ১৮৯৩ সালে পিতার কর্মক্ষেত্র রংপুরে। যদিও তাদের পৈতৃক নিবাস ছিল ফরিদপুর জেলা র নাদুরিয়া গ্রাম। পিতার নাম প্রিয়নাথ মৈত্র। কলকাতার বঙ্গবাসী কলেজ থেকে বি.এ ডিগ্রি অর্জন করেন। অসহযোগ আন্দোলনে যোগ দেওয়ার কারণে এম.এ পরীক্ষায় বসা হয়নি রবীন্দ্রনাথের। সাংবাদিকতার পাশাপাশি করতেন স্বদেশী রাজনীতি।
সাহিত্যচর্চা
ছোটগল্প রচনায় বিশেষ খ্যাতি অর্জন করেন তিনি। নিয়মিত লিখতেন শনিবারের চিঠি, আনন্দবাজার পত্রিকা ও বঙ্গশ্রীতে। দিবাকর শর্মা নামে লিখেছেন অনেক ছোটগল্প। তাঁর লেখার অনুরক্তের তালিকায় ছিলেন তারাশঙ্কর বন্দ্যোপাধ্যায়ে র মতো সাহিত্যিক। তাঁর শ্রেষ্ঠ কীর্তি নাটক মানময়ী গার্লস স্কুল যা পরে মানময়ী গার্লস স্কুল নামে চলচ্চিত্রায়িত ও জনপ্রিয় হয়। নাটকটি প্রথম ষ্টার থিয়েটারে মঞ্চস্থ হয় ১৯৩২ সালের ২০শে ডিসেম্বর। যা তাকে খ্যাতির শীর্ষে নিয়ে যায়। নাটকটি ইংরেজিতে অনূদিত হয় ও পরে বহুবার মঞ্চস্থ হয়েছে। এটি প্রথম চলচ্চিত্রায়িত হয় জ্যোতিষ ব্যানার্জির পরিচালনায়, মুখ্য চরিত্রে অভিনয় করেছিলেন জহর গাঙ্গুলী ও কানন দেবী। ১৯৫৮ সালে পরিচালক হেমচন্দ্র চোংদার নাটকটিকে নিয়ে দ্বিতীয়বার ছায়াছবি প্রস্তুত করেন, অভিনয়ে ছিলেন উত্তম কুমার ও অরুন্ধতী দেবী। নাটকটি এতই জনপ্রিয় হযেছিল যে এটিকে নিয়ে তেলুগু ভাষায় রূপায়িত হয় ছায়াছবি মিস্সাম্মা এবং তামিল ভাষায় মিস্সিয়াম্মা। ১৯৫৭ সালে নাটকটি অবলম্বন করে তৈরী হয় হিন্দি চলচ্চিত্র মিস মেরি। শনিবারের চিঠির বিখ্যাত সম্পাদক সজনীকান্ত দাস রবীন্দ্রনাথ মৈত্রকে ঘরে তালা দিয়ে আটকে রেখে একদিনে লিখিয়েছিলেন এই নাটকটি। প্রথম নাটকেই সাফল্য পাওয়ায় রবীন্দ্রনাথের ইচ্ছা ছিল আরও নাটক লেখার। কানামামা নামে আর একটি নাটক অসম্পূর্ণ অবস্থায় রেখে রংপুরে নিজ নিবাসে মাত্র ৩৬ বছর বয়েসে ম্যালেরিয়ায় আক্রান্ত হয়ে মারা যান রবীন্দ্রনাথ মৈত্র।
ম্যাকবুক(২০০৬-২০১২)
থাম্ব|একটি ম্যাকবুক ম্যাকবুক মার্কিন প্রযুক্তি প্রতিষ্ঠান অ্যাপল কম্পিউটারের  নির্মিত একটি নোটবুক কম্পিউটার । এটি ২০১২ সালের ফেব্রুয়ারি মাস পর্যন্ত বিক্রি হয়েছিলো। অ্যাপল এর বর্তমান নোটবুক কম্পিউটার সম্পর্কে জানতে হলে দেখুন ম্যাকবুক রেটিনা, এই নোটবুকটি ডিজাইন করেছে অ্যাপল যা ২০০৬ সনে প্রথম অবমুক্ত করা হয়।
ম্যাকবুক হচ্ছে নোটবুক কম্পিউটারের একটি মার্কা যার উৎপাদনকারী প্রতিষ্ঠান অ্যাপল ইনকর্পোরেটেড। এর উৎপাদনকাল ছিল মে ২০০৬ থেকে ফেব্রুয়ারি ২০১২, এবং তা ২০১৫ সনে পুনোরায় বাজারজাত করা হয়। এই নোটবুকটি আইবুক সিরিজ এবং ১২ইঞ্চি পাওয়ারবুক সিরিজের নোটবুকের স্থলাভিষিক্ত হয়ে বাজারে অবমুক্ত করা হয় এবং ম্যাকবুক পরিবারে এর অবস্থান লো এন্ড-এ রাখা হয়।অর্থাৎ প্রিমিয়াম এবং অতিমাত্রায় বহনযোগ্য ম্যাকবুক এয়ার এবং অধিক ক্ষমতা সম্পন্ন ম্যাকবুক প্রো এর নিচে এর অবস্থান বিবেচনা করা হয়। ম্যাকবুক বাজারজাতের অন্যতম উদ্দ্যেশ্য ছিল সাধারণ ও শিক্ষা ক্ষেত্রের বাজার । আর এটি ছিলো সব চেয়ে বেশি বিক্রিত ম্যাকিন্টোশ কম্পিউটার। ২০০৮ এর ৫মাস যাবত এই নোটবুক কম্পিউটার ছিলো ইউএস খুচরা কম্পিউটার বাজারের সব চেয়ে বেশি বিক্রি হওয়া নোটবুক কম্পিউটার । ম্যাকবুক ব্র্যান্ড হচ্ছে বিশ্বের সবচেয়ে বেশি বিক্রি হওয়া প্রিমিয়াম ল্যাপটপ কম্পিউটার। চার ধরনের ডিজাইনকৃত অ্যাপল ম্যাকবুক বাজারে পাওয়া যায়। যার আসল মডেলে পলিকার্বোনেট এবং ফাইবার গ্লাস এর সমন্বিত ক্যসিং ব্যবহার করা হয়েছে, যাকে ডিজাইন করা হয়েছে আইবুক জি৪ এর মডেলের অনুকরণে। এর দ্বিতীয় সংস্করণ উন্মুক্ত করা হয়েছিলো ১৫ ইঞ্চি ম্যাকবুক প্রো এর সাথে ২০০৮ সনের অক্টোবর মাসে। এর পরবর্তী ডিজাইন অবমুক্ত করা হয় ২০০৯ এ। জুলাই ২০, ২০১১, থেকে সাধারণ ক্রেতাদের জন্য ম্যাকবুক বাজারজাত বন্ধ করে দেওয়া হয় যার কারণ ছিলো এর চেয়ে স্বল্প মূল্যের ম্যাকবুক এয়ার।কিন্তু ফেব্রুয়ারি ২০১২ পর্যন্ত শিক্ষা প্রতিষ্ঠান গুলোতে ম্যাকবুক এর বিক্রি চলমান ছিলো। লেপটপ টি খুব ভালো কাজ করে।
একদম নতুন, ম্যাকবুক লাইন ২০১৫ এর মার্চ মাসে বাজারে অবমুক্ত করা হয়। যেটি সিল্ভার,গোল্ড এবং স্পেস গ্রে এই তিনটি ভিন্ন রঙে বাজারে পাওয়া যায়। আর এই নোটবুক ছিলো পূর্বের ম্যাকবুক এয়ার থেকেও পাতলা এবং এর ম্যগসেফ চার্জিং পোর্ট এর বদলে ইউএসবি-সি পোর্ট সংযুক্ত করা হয়। এবং এতে রেটিনা ফিচার যুক্ত ডিস্পলে ও সংযুক্ত করা হয়। এপ্রিল ১৯, ২০১৬ অ্যাপল ১২ইঞ্চি রেটিনা ম্যাকবুক ইন্টেল কোর এম প্রসেসর এর মাধ্যমে হালনাগাদ আনয়ন করে, যাতে ছিলো দীর্ঘ ব্যটারি ব্যাকাপ ও রোজ গোল্ড রঙের আরেকটি অসাধারণ অপশন।
স্ট্রেপটোকক্কাস
স্ট্রেপটোকক্কাস শব্দটি ১৮৭৭ সালে ভিয়েনিজ সার্জন আলবার্ট থিওডর বিলরথ (১৯২৯-১৮৯৪) সর্বপ্রথম ব্যবহার করা হয়েছিল। উপসর্গ "স্ট্রেপ্টো-" ( στρεπτός থেকে        ), একসাথে "-coccus" প্রত্যয় (আধুনিক coccus থেকে  , κόκκος        . ) বর্তমানে, ব্যাকটেরিয়ার এই বংশে ৫০ টিরও বেশি ব্যাকটেরিয়া প্রজাতি স্বীকৃত। এই বংশের অধিকাংশ অণুজীব মানুষের লালায়  পাওয়া গেছে।
রোগতত্ত্ব এবং শ্রেণীবিভাগ
স্ট্রেপটোকোকাল ফ্যারিঞ্জাইটিস (স্ট্রেপ থ্রোট) ছাড়াও, কিছু স্ট্রেপটোকক্কাস প্রজাতি চোখ উঠা, মেনিনজাইটিস,ব্যাকটেরিয়াজনিত নিউমোনিয়া, এন্ডোকার্ডাইটিস, ইরিসিপেলাস এবং নেক্রোটাইজিং ফ্যাসাইটিস ('মাংস-খাওয়া' ব্যাকটেরিয়ার সংক্রমণ) জন্য দায়ী। যাইহোক, অনেক স্ট্রেপটোকক্কাস প্রজাতি প্যাথোজেনিক নয়, এবং মুখ, ত্বক, অন্ত্র এবং ঊর্ধ্ব শ্বাসনালীতে স্থানীয় অণুজীব হিসেবে থাকে।
স্ট্রেপটোকক্কাসের প্রজাতিগুলি তাদের হিমোলাইটিক বৈশিষ্ট্যের উপর ভিত্তি করে শ্রেণীবদ্ধ করা হয়। আলফা-হিমোলাইটিক প্রজাতি লোহিত রক্তকণিকার মধ্যে হিমোগ্লোবিন অণুতে লোহার অক্সিডাইজেশন ঘটায়, যা রক্ত আগ্যার মাধ্যমে সবুজ রঙ দেয়। বিটা-হিমোলাইটিক প্রজাতি লাল রক্তকণিকাকে সম্পূর্ণ ফাটিয়ে দেয়। ব্লাড অ্যাগারে, এটি ব্যাকটেরিয়া উপনিবেশের চারপাশের রক্তকণিকাগুলির বিস্তৃত এলাকা হিসাবে দেখা যায়। গামা-হিমোলাইটিক প্রজাতির কোনো হিমোলাইসিস হয় না।
বিটা-হিমোলাইটিক স্ট্রেপটোকক্কাইকে ল্যান্সফিল্ড গ্রুপিং দ্বারা, একটি সেরোটাইপ (অর্থাৎ ব্যাকটেরিয়ার কোষ প্রাচীরে উপস্থিত নির্দিষ্ট কার্বোহাইড্রেটের বর্ণনা) হিসেবে শ্রেণীবদ্ধ করা হয়। ২১ টি বর্ণিত সেরোটাইপগুলির নাম দেওয়া হয়েছে ল্যান্সফিল্ড গ্রুপ A থেকে W (I এবং J ব্যতীত)পর্যন্ত।  এই শ্রেণিবিন্যাস পদ্ধতিটি রকফেলার বিশ্ববিদ্যালয়ের বিজ্ঞানী রেবেকা ল্যান্সফিল্ড দ্বারা তৈরি করা হয়েছিল।
চিকিৎসা ব্যবস্থায়, সবচেয়ে গুরুত্বপূর্ণ গ্রুপ হল আলফা-হিমোলাইটিক স্ট্রেপটোকক্কাই ''এস. নিউমোনি এবং স্ট্রেপটোকক্কাস ভিরিডানস'' গ্রুপ এবং ল্যান্সফিল্ড গ্রুপ A এবং B এর বিটা-হিমোলাইটিক স্ট্রেপটোকক্কাই (যা "গ্রুপ এ স্ট্রেপ" এবং "গ্রুপ বি স্ট্রেপ" নামেও পরিচিত। )
সারণী: চিকিৎসাগতভাবে প্রাসঙ্গিক স্ট্রেপটোকক্কাই (সবাই আলফা-হিমোলাইটিক নয়)
ত্রিনিদাদ ও টোবাগোর ইতিহাস
ত্রিনিদাদ ও টোবাগোর ইতিহাস দ্বীপগুলিতে আমেরিকার আদিবাসীদের দ্বারা বিশেষ করে ক্যারিবস দ্বীপ এবং আরাওয়াক মানুষদের বসতি স্থাপন করার মধ্যে দিয়ে শুরু। দুটি দ্বীপই ক্রিস্টোফার কলম্বাস তাঁর তৃতীয় অভিযানে ১৪৯৮ সালে পরিদর্শন করেছিলেন এবং স্পেনের নামে বসতি দাবি করেছিলেন। ১৭৯৭ সাল অবধি ত্রিনিদাদ স্প্যানিশদের হাতে রয়ে গেলেও ফরাসী উপনিবেশের সময়েই বেশিরভাগ স্থায়ী বসবাস গড়ে উছেছিল। টোবাগো ব্রিটিশ, ফরাসী, ডাচ এবং করল্যান্ডারদের মধ্যে হাত বদল হয়েছে। কিন্তু শেষ পর্যন্ত দ্বিতীয় প্যারিসের সন্ধি (১৮১৪) এর পরে তা ব্রিটিশদের হাতে চলে আসে। ১৮৮৯ সালে দ্বীপ দুটিকে একক মুকুট কলোনীর অন্তর্ভুক্ত করা হয়েছিল। ত্রিনিদাদ ও টোবাগো ১৯৬২ সালে ব্রিটিশ সাম্রাজ্যের কাছ থেকে স্বাধীনতা অর্জন করে এবং ১৯৭৬ সালে সেখানে প্রজাতন্ত্র প্রতিষ্ঠিত হয়।
প্রাক-কলম্বিয়ান সময়কাল
ত্রিনিদাদ এ মানুষের বসতি স্থাপন কমপক্ষে ৭,০০০ বছর পূর্বের। মনে করা হয় খ্রিস্টপূর্ব ৪০০০ অব্দে অর্টোইরয়েড নামে পরিচিত আদি জনজাতি দক্ষিণ আমেরিকার উত্তর-পূর্ব অংশ থেকে ত্রিনিদাদ ও টোবাগোতে বসতি স্থাপন করেছিল। উনিশটি প্রত্নতাত্ত্বিক স্থান চিহ্নিত করা হয়েছে যার বেশিরভাগ দক্ষিণ ত্রিনিদাদ ও টোবাগোতে অবস্থিত। এর মধ্যে রয়েছে ৭,০০০ বছরের পুরানো বানওয়ারি ট্রেস ক্ষেত্রটি। এখানে আবিষ্কৃত হয়েছে পূর্ব ক্যারিবীয়দের মধ্যে প্রাচীনতম মানব বসতি। এই প্রত্নতাত্ত্বিক জনসংখ্যা ছিল প্রাক-সিরামিক সময়ের এবং প্রায় ২০০ খ্রিস্টপূর্ব অবধি এই অঞ্চলে তারা আধিপত্য বিস্তার করেছিল।
২৫০ খ্রিস্টাব্দের পরে তৃতীয় দল ব্যারানকয়েড লোকেরা ত্রিনিদাদ ও টোবাগোতে সমুদ্রের দিকে অরিনোকো নদীতে পাড়ি জমানোর পরে বসতি স্থাপন করেছিল। প্রাচীনতম ব্যারানকয়েড বসতির বন্দোবস্তটি দক্ষিণ উপকূলে এরিন-এ ছিল বলে মনে করা হয়।
৬৫০ খ্রিস্টাব্দের দিকে অরিনোকো বরাবর ব্যারানকয়েড সম্প্রদায়ের পতনের পরে আরাকুইনয়েড নামে একটি নতুন দল নদীর তীর বরাবর ছড়িয়ে পড়েছিল। এই গোষ্ঠীর সাংস্কৃতিক নিদর্শনগুলি কেবলমাত্র আংশিকভাবে ত্রিনিদাদ ও টোবাগো এবং উত্তর-পূর্ব ভেনিজুয়েলার সংলগ্ন অঞ্চলে পাওয়া গিয়েছে এবং তার ফলে এই অঞ্চলগুলিতে এই সংস্কৃতিটিকে বলা হয় গায়াবাইটয়েড।
১৩০০ খ্রিস্টাব্দের দিকে একটি নতুন গোষ্ঠী ত্রিনিদাদ ও টোবাগোতে বসতি স্থাপন করে এবং নতুন সাংস্কৃতিক বৈশিষ্ট্য প্রবর্তন করে যা মূলত গায়াবাইটয়েড সংস্কৃতিকে সরিয়ে দিয়ে নিজেই তার অবস্থান কায়েম করেছিল। মায়োড সাংস্কৃতিক ঐতিহ্য হিসাবে অভিহিত হওয়া এই সংস্কৃতিটির প্রতিনিধিত্ব করে ত্রিনিদাদ এবং টোবাগোতে উপস্থিত আদি উপজাতিগুলি যারা ইউরোপীয় আগমনের সময়ে সেখানেই অবস্থান করত। তাদের পৃথক ধরনের মৃৎশিল্প এবং নিদর্শনগুলি ১৮০০ অবধি বেঁচে ছিল। কিন্তু এই সময়ের পরে তারা মূলত ত্রিনিদাদ এবং টোবাগো সমাজের মূলধারায় মিশে যায়। এর মধ্যে নেপোয়া এবং সুপোয়া (যারা সম্ভবত আরাওয়াক ভাষার কথা বলত) এবং ইয়াও (যারা সম্ভবত ক্যারিবস ভাষী ছিল) জনগোষ্ঠীও ছিল। তাদের সাধারণত আরাওয়াক এবং ক্যারিবস বলা হয়। এরা এনকোমিএন্ডা পদ্ধতির অধীনে স্পেনীয় উপনিবেশকারীদের প্রভাব দ্বারা অন্তর্হিত হয়ে যায়। এই ব্যবস্থার অধীনে আসলে দাসত্বেরই অন্য একটি রূপ চালু ছিল। যেখানে আমেরিন্ডিয়ানদের (আমেরিকার আদিবাসী) স্প্যানিশ "সুরক্ষা"-র নাম করে এবং খ্রিস্টধর্মে ধর্মান্তরকরণের বিনিময়ে তাদেরকে স্প্যানিশীয়দের জন্য কাজ করতে বাধ্য করা হত। বেঁচে থাকা লোকদের প্রথমে মিশনস এর মাধ্যমে কপুচিন ফ্রিয়ার্স অর্ডার দ্বারা সংগঠিত করা হয়েছিল এবং তারপরে তারা ধীরে ধীরে সেখানে একীভূত হয়ে যায়।
তথ্যসূত্র
Trinidad en Tobago
চণ্ডীপুর বিধানসভা কেন্দ্র
চণ্ডীপুর (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে চণ্ডীপুর বিধানসভা কেন্দ্র অস্তিত্ব লাভ করে।২০১১ থেকে ২০২১ পর্যন্ত অমিয় ভট্টাচার্য্ ও২০২১ থেকে সোহম ক্্র্্্্ চক্ররবর্তী বিধায়ক। ্য
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২১১ নং চণ্ডীপুর বিধানসভা কেন্দ্রটি চণ্ডীপুর সমষ্টি উন্নয়ন ব্লক এবং বেনোডিয়া, বিভীষণপুর, গুরগ্রাম, কাকরা, মহম্মদপুর-১ এবং মহম্মদপুর-২ গ্রাম পঞ্চায়েত গুলি ভগবানপুর সমষ্টি উন্নয়ন ব্লক এর অন্তর্গত।
বিধানসভার বিধায়ক
। পশ্চিমবঙ্গ বিধানসভা নির্বাচন, ২০২১। ২০২১।||||সোহম চক্রবর্তী|| তৃণমূল কংগ্রেস
২০১৬
Result: http://www.indiavotes.com/ac/details/9/36878/249
২০১১
পশ্চিমবঙ্গ বিধানসভা নির্বাচন, ২০১১ পূর্ব মেদিনীপুর জেলার সারাংশ ! style="background-color:#E9E9E9;text-align:left;" width=225 |পার্টি ! style="background-color:#E9E9E9;text-align:right;" |আসন জয় ! style="background-color:#E9E9E9;text-align:right;" |আসন পরিবর্তন
ব্যাকডোর (কম্পিউটিং)
ব্যাক‌ডোর ক‌ম্পিউ‌টিং হ‌লো কো‌নো সিস্টেম, কো‌নো পণ্য বা এম্বেড করা ডিভাই‌সের (যেমন: হোম রাউটার) অথবা এগু‌লোর অনুরেূপ যেমন: ক্রি‌প্টোসি‌স্টে‌মের অংশবি‌শেষ, ‌কো‌নো অ্যাল‌গো‌রিদম, কো‌নো ‌চিপ‌সেট বা কো‌নো হিউ‌মেনক্লুজ ক‌ম্পিউটা‌রের -ক‌ম্পিউটা‌রের ভেত‌রে থাকা এক‌টি ছোট ক‌ম্পিউটার (‌যেমন‌টি ই‌ন্টে‌লের এএম‌‌টি প্রযু‌ক্তি -‌তে খু‌জে পাওয়া যায়  ) অ‌থে‌ন্টি‌কেশন বা এন্ক্রীপশন এ‌ড়ি‌য়ে যাওয়ার এক‌টি পদ্ধ‌তি। কেক‌ডোরগু‌লো প্রায়ই প‌রোক্ষ প্র‌বেশ আয়ত্ত কর‌তে বা  ‌ক্রি‌প্টোগ্রা‌ফিক সি‌স্টেমের প্লেইনটেক্সট -এর প্র‌বেশ আয়ত্ত কর‌তে ব্যবহার করা হয়। ব্যাক‌ডোর পাসওয়ার্ড এর প্র‌বেশ আয়‌ত্তে, হার্ড ড্রাই‌ভে থাকা উপাত্ত মু‌ছে ফেল‌তে অথবা নি‌র্দিষ্ট ক্লাউ‌ডের ম‌ধ্যে তথ্য আদান-প্রদা‌নে ব্যবহৃত হতে পা‌রে।
ক্লাউ‌ডের ম‌ধ্যে সংর‌ক্ষিকত নানা সি‌স্টেম স‌ঠিক নিরাপত্তা ব্যবস্থাপনা সৃ‌ষ্টি‌তে ব্যর্থ হয়। য‌দি একই ক্লাউ‌ডে অ‌নেকগু‌লো সি‌স্টেম সংযুক্ত থা‌কে তাহ‌লে হ্যাকাররা সব‌চে‌য়ে দূর্বল সি‌স্টে‌মের মাধ্য‌মে সংযুক্ত অন্য সকল প্লাটফর্মের প্র‌বেশ পে‌য়ে যে‌তে পা‌রে।
ডি‌ফোল্ট পাসওয়ার্ড (অন্যান্য ডি‌ফোল্ট নি‌শ্চিতকরণ প্র‌ক্রিয়া) য‌দি ব্যবহারকারী প‌রিবর্তন না ক‌রেন তাহ‌লে সেগু‌লো তখন ব্যাক‌ডোর হি‌সে‌বে কাজ কর‌তে পা‌রে। কিছু ডিবা‌গিং ফিচারও ব্যাক‌ডোর হি‌সে‌বে কাজ কর‌তে পা‌রে য‌দি সেগ‌ু‌লো‌কে মুক্ত সংস্কর‌ণে স‌ড়ি‌য়ে না ফেলা হয়।
১৯৯১ সা‌লে, ম‌া‌র্কিন যুক্তরা‌ষ্ট্রের সরকার আইন প্র‌য়োগকারী সংস্থা ও জাতীয় নিরাপত্তা সংস্থায় প্র‌বে‌শের জন্য এক‌টি ব্যাক‌ডোর স্থাপ‌নের চেষ্ট‌া ক‌রে, য‌ার নাম ক্লিপার চিপ। এই চিপ‌টি ব্যর্থ ছিল।
সং‌ক্ষিপ্ত ‌বিবরণ
‌এক‌া‌ধিক ব্যবহারকারী বা নেটওয়া‌র্কের সা‌থে যুক্ত অপা‌রে‌টিং সি‌স্টেম ব্যাপকভা‌বে গৃ‌হিত হ‌লে ব্যাক‌ডোরের ভয় দেখা দেয়। পিটারসন এবং টার্ন ক‌ম্পিউটার বিপরীতকরণ সম্ব‌ন্ধে এক‌টি প‌ত্রিকায় আ‌লোচনা ক‌রেন, যা ১৯৬৭ এএফআই‌পিএস কনফা‌রেন্স চলাকালীন প্রকা‌শিত হয়। তারা  এক ধর‌নের অনুপ্র‌বেশ আক্রমনের কথা উ‌ল্লখ ক‌রে যা নিরাপত্তা ব্যবস্থাপনা এ‌ড়ি‌য়ে যে‌তে সি‌স্টে‌মের ভেতর "ট্রাপ‌ডোর" প্র‌বেশ পথ ব্যবহার ক‌রে এবং উপা‌ত্তে প্রত্যক্ষ প্র‌বে‌শের অনুম‌তি নি‌য়ে নেয়। এখা‌নে এই ট্রাপ‌ডোর শব্দ‌টির ব্যবহার আ‌রো সাম্প্র‌তিক ব্যাক‌ডোরের সংজ্ঞাগু‌লোর প‌রিস্কারভা‌বে সমানুপ‌া‌তিক। পাবলিক কী ক্রিপ্টোগ্রাফির আবির্ভা‌বের সময় থে‌কে ট্রাপ‌ডোর শব্দ‌টি অন্য এক‌টি অর্থ লাভ ক‌রে‌ছে (টাপ‌ডোর ফাংশন দ্রষ্টব্য) ব্যাক‌ডোর শব্দ‌টি এখন শুধুমাত্র ট্রাপ‌ডোর শব্দ‌টি ব্যবহা‌রের অনু‌প‌যোগী হ‌লেই ব্যবহৃত হয়। আ‌রো সাধারণভা‌বে এ‌টি ১৯৭০ সা‌লে জে.‌পি. অ্যান্ডারসন এবং ডি.‌জে. এডওয়ার্ড এর বিজ্ঞাপনী উদ্যোগে এআর‌পিএ -এর অধী‌নে প্রকা‌শিত আরএএন‌ডি ক‌র্পো‌রেশনের কার্যনির্বাহী প্র‌তি‌বেদনে বিস্তা‌রিতভা‌বে আ‌লোচনা করা হ‌য়ে‌ছে।